laion/Wikipedia-Exotic huggingface dataset:
מוצב חרדון

מוצב חרדון היה המוצב הדרומי ביותר בציר פילדלפי שבין רצועת עזה למצרים, בסמוך לעיר רפיח. המוצב אויש על ידי חיילי חטיבת גבעתי וגדוד הסיור הבדואי, בכפוף לחטיבת קטיף – החטיבה הדרומית שבאוגדת עזה. כ-500 מטרים מהמוצב שכן מוצב מקביל של הצבא – מוצב טרמית. ב-17 בדצמבר 2003 חמאס ניסה לפוצץ את מוצב חרדון באמצעות מנהרה עם חומרי נפץ שנחפרה בסמוך למוצב. למרות הפיצוץ המוצב נפגע קלות בלבד. ב-21 באוקטובר 2004 רב-סמל מתקדם משה אלמליח (ששירת בחיל ההנדסה הקרבית ועסק בעבודות תשתיות בציר) נהרג מפיצוץ מטען, לאחר שאיתר פיר של מנהרה בסמוך למוצב. בינואר 2005 פרצה דליקה במוצב (ככל הנראה כתוצאה מתקלה מבצעית), שגרמה לפציעתם של שני חיילים. באפריל 2005 ועדות ההתנגדות העממית ירו לעבר קבלנים אזרחיים וכוח צבאי בסמוך לציר. מהירי נפצעו איש קבע באופן בינוני ואזרח באופן קל. ועדות ההתנגדות טענו כי הירי בוצע כנקמה בפלסטינים בשבוע קודם לכן. מוצב אלוף מוצב טרמית חנן גרינברג, הפעילות בפילדלפי: "המקום הכי מפחיד בשטחים", באתר ynet, 13 במאי 2004 חמאס ניסה לפוצץ מוצב צה"ל ליד רפיח, באתר הארץ, 17 בדצמבר 2003 נכשל ניסיון לפוצץ מוצב ברצועה, באתר וואלה, 17 בדצמבר 2003 אריאלה רינגל הופמן, הבופור של עזה, באתר ynet, 25 ביולי 2015 חנן גרינברג, חייל נהרג מפיצוץ מטען בציר פילדלפי, באתר ynet, 21 באוקטובר 2004 2 חיילים נפצעו בדליקה במוצב חרדון בציר פילדלפי, באתר גלובס, 9 בינואר 2005 חנן גרינברג ושמוליק חדד, שריפה במוצב בציר פילדלפי; 2 חיילים נפצעו, באתר ynet, 9 בינואר 2005 אמיר בוחבוט, חייל ואזרח נפגעו מירי בציר פילדלפי, באתר מקור ראשון, ‏18 באפריל 2005
פיט הולמס

פיטר (פיט) בנדיקט הולמס (באנגלית: Peter Benedict Holmes; נולד ב-30 במרץ 1979) הוא קומיקאי, שחקן, מדבב, תסריטאי, מפיק ושדרן פודקאסט אמריקאי. נולד בבוסטון לאם ילידת ליטא ולו אח אחד. בעת שלמד בגורדון קולג' ניגן בהרכב פאנק רוק. גדל במשפחה אוונגליסטית. השתתף בסדרה Premium Blend בערוץ קומדי סנטרל. משנת 2010 הופיע שלוש פעמים בתוכנית John Oliver's New York Stand Up Show וגם בתוכנית Late Night with Jimmy Fallon. הוא השתתף בדיבוב בסדרה Ugly Americans בערוץ קומדי סנטרל. ב-2011 הוציא הולמס אלבום הכולל קטעים שביצע. ב-2013 הוציא אלבום שני. הולמס כתב פרק אחד לסיטקום Outsourced ופרק לסדרה I Hate My Teenage Daughter. בשנת 2013 החל להגיש את תוכנית הלייט נייט The Pete Holmes Show בערוץ TBS. התוכנית בוטלה ביוני 2014 בשל מספר צופים נמוך. בשנת 2017 עלתה העונה הראשונה של הסדרה נופל וקם שיצר, בבימוי ג'אד אפאטאו. בסדרה גילם הולמס את עצמו, כקומיקאי מתחיל בסצנת מועדוני הסטנד אפ בניו יורק. הסדרה שודרה במשך שלוש עונות ברשת HBO. הוא גם הוציא את הספר Comedy Sex God בשנת 2017. בשנת 2019 השתתף בדיבוב הסרט "החיים הסודיים של חיות המחמד 2". בשנת 2021 השתתף בסרט "שכחתי שאין כמו בבית"; השישי בסדרת הסרטים המצליחה "שכחו אותי בבית". בשנת 2022 שיחק בתפקיד הראשי בסיטקום "How We Roll" של ערוץ CBS, בתור מכונאי רכב שפורש מעבודתו והופך לשחקן באולינג ידוע. בשנת 2023 שיחק בסיטקום "בית דין לילי" ברשת NBC; המהווה חידוש לסדרת הטלוויזיה באותו שם ששודרה ברשת בשנים 1984–1992. באותה שנה שיחק בתפקיד קטן בסרט הקומדיה של נטפליקס "משפחה לא מחליפים". משנת 2011 הולמס מגיש פודקאסט בשם You Made It Weird with Pete Holmes. בין אורחיו בפודקאסט היו גארי שנדלינג, ג'אד אפאטאו, עזיז אנסרי, ג'ון מולייני ודיינה קארווי. בפודקאסט מביעים האורחים את דעתם על נושאים כגון קומדיה, מיניות ודת. מדיה וקבצים בנושא פיט הולמס בוויקישיתוף אתר האינטרנט הרשמי של פיט הולמס (באנגלית) פיט הולמס, ברשת החברתית פייסבוק פיט הולמס, ברשת החברתית אקס (טוויטר) פיט הולמס, במסד הנתונים הקולנועיים IMDb (באנגלית) פיט הולמס, באתר ספוטיפיי פיט הולמס, באתר Last.fm (באנגלית) פיט הולמס, באתר AllMusic (באנגלית) פיט הולמס, באתר MusicBrainz (באנגלית) פיט הולמס, באתר Discogs (באנגלית) פיט הולמס, באתר Songkick (באנגלית) יונתן גל, "תמיד ניסיתי לחקות יהודים", באתר ynet, 21 במרץ 2017 דניאל ברוק,Comedian Pete Holmes was a good Christian guy. Then his wife left him, and things got weird., באתר CNN‏, 24 במאי 2019 מארה איקין, ג'וש מודל, קייל ריאן, סטיב הייזלר, כריסטיאן וויליאמס, קווין מק'פארלנד דייוויד ברוז, סטיבן מורThe best comedy albums and specials of 2013, באתר av club,תבנית:ע 12 במרץ 2013
אלפא (מכ"ם)

האלפא או EL/M-2258 ALPHA, היא מערכת מכ"ם AESA (ראשי תיבות באנגלית: Active Electronically Scanned Array (אנ'), בעברית: מערך תר אלקטרונית פעיל) רב-תכליתי לשימוש על גבי כלי שיט, המפותח ומיוצר על ידי מפעל אלתא של התעשייה האווירית. המערכת מיועדת לספינות בינוניות כמו קורבטה או פריגטה. ALPHA הוא ראשי תיבות של Advanced & Lightweight PHased Array. המכ"ם פועל בטווח תדרי S-Band, ומייצר מספר רב של אלומות הסורקות בו-זמנית אזורים שונים. המערכת מיועדת למגוון רחב של משימות בו-זמנית: גילוי וסיווג מטרות ימיות ואוויריות, עקיבה אחר מספר רב של מטרות, הנחיית נשק ועוד. המערכת מכסה אזימוט של 360 מעלות. מעל הסיפון: 880 ק"ג - לדגם הבסיסי 1,700 ק"ג - לגרסה בעלת טווח מוארך מתחת לסיפון: 1,400 ק"ג - לדגם הבסיסי 1,500 ק"ג - לגרסה בעלת טווח מוארך טווח גילוי מטרות אוויריות: 200 ק"מ - לדגם הבסיסי 400 ק"מ - לגרסה בעלת טווח מוארך ישראל ישראל סער 4.5 סער 5 רשף - עתידי מכ"ם האלפא, באתר התעשייה האווירית חיל הים מצטייד המערכות מכ"ם אלפא התעשייה האווירית השלימה את התקנת מערכת המכ"ם המתקדמת ALPHA על גבי ספינת טילים מדגם סער 4.5 של זרוע הים הישראלית, באתר התעשייה האווירית, מאי 2017 מכ"ם מתקדם חדש תוצרת אלתא בספינות סער 5, ISRAELDEFENSE, אוגוסט 2019
סרחיו אקיימה

סרחיו אקיימה רודריגס (בספרדית: Sergio Akieme Rodríguez; נולד ב-16 בדצמבר 1997 במדריד שבספרד) הוא כדורגלן ספרדי המשחק בעמדת המגן השמאלי בקבוצת סטאד ריימס. אקיימה נולד במדריד שבספרד להורים מגינאה המשוונית - אביו נולד בבאטה ואמו במלאבו. בחודש אוגוסט 2013, בגיל 15, הצטרף אל מחלקת הנוער של ראיו ואיקאנו, ממחלקת הנוער של חטאפה. ב-30 באוגוסט 2015 ערך אקיימה את הופעת הבכורה שלו בקבוצת המילואים של ראיו ואיקאנו. ב-30 בדצמבר הוא נכלל לראשונה בסגל הקבוצה הבוגרת של המועדון, למשחק לה ליגה נגד אתלטיקו מדריד, אך לא זכה לדקות משחק בהפסד 2-0. ב-6 בספטמבר 2016 הוא ערך את הופעת הבכורה שלו בקבוצה הבוגרת של המועדון, כשפתח בהרכב בניצחון 0–2 על אלמריה במסגרת גביע המלך הספרדי. ב-9 ביוני 2017 ערך את הופעת הבכורה שלו בליגה הספרדית השנייה, כשנכנס כמחליף בניצחון 1–2 על סביליה ב'. ב-2 בספטמבר 2019 חתם אקיימה על חוזה לשתי עונות בברצלונה, והחל לשחק בברצלונה אתלטיק, קבוצת המילואים של המועדון, ששיחקה בליגה הספרדית השלישית. ב-22 בפברואר 2020 נכלל בסגל הקבוצה הראשונה של המועדון למשחק נגד אייבר, בשל פציעתו של המגן השמאלי ג'ורדי אלבה, אך לא שיחק במשחק. ב-19 בספטמבר 2020 הושאל אקיימה לאלמריה מהליגה הספרדית השנייה למשך עונה אחת, עם סעיף רכישה. לאחר עונה מוצלחת באלמריה בה ערך 36 הופעות ליגה, בחרה אלמריה לממש את סעיף הרכישה, וב-7 ביולי 2021 חתם אקיימה באופן קבוע באלמריה. מדיה וקבצים בנושא סרחיו אקיימה בוויקישיתוף סרחיו אקיימה, ברשת החברתית אקס (טוויטר) סרחיו אקיימה, ברשת החברתית אינסטגרם סרחיו אקיימה, באתר Transfermarkt סרחיו אקיימה, באתר Soccerway סרחיו אקיימה, באתר BDFutbol סרחיו אקיימה, באתר WorldFootball.net סרחיו אקיימה, באתר FootballDatabase.eu FICHAJES DE NUEVOS JUGADORES GUINEOECUATORIANOS באתר Radio Rombe,‏ 23 באוגוסט 2013 (בספרדית) Zhang, Miku y el canterano Akieme entran en la lista באתר מארקה, 29 בדצמבר 2015 (בספרדית) Premio a la paciencia באתר מארקה, 30 בדצמבר 2015 (בספרדית) El Rayo se toma su venganza y elimina al Almería באתר מארקה, 7 בספטמבר 2016 (בספרדית) Fin de fiesta en Sevilla con victoria para el Rayo באתר מארקה, 9 ביוני 2017 (בספרדית) Sergio Akieme s’incorpora al Barça באתר הרשמי של ברצלונה, 2 בספטמבר 2019 (בספרדית) Braithwaite named in the squad באתר הרשמי של ברצלונה, 21 בפברואר 2020 (באנגלית) Acord amb l’Almeria per la cessió d’Akieme באתר הרשמי של ברצלונה, 19 בספטמבר 2020 (בספרדית) Akieme se marcha cedido al Almería באתר מונדו דפורטיבו, 19 בספטמבר 2020 (בספרדית) UD Almería exercises option to purchase Sergio Akieme for 3.5 million euros באתר הרשמי של ברצלונה, 7 ביולי 2021 (באנגלית)
ראס ח'מיס

ראס ח'מיס היא שכונה ערבית במזרח ירושלים, המהווה שכונת משנה למחנה הפליטים שועפאט וממוקמת בין השכונות היהודיות פסגת זאב והגבעה הצרפתית. ראס ח'מיס נמצאת בתוך שטחה המוניציפלי של ירושלים, אך מעבר לגדר ההפרדה (במקטע עוטף ירושלים). החל משנת 2005 השכונה משתייכת למינהל הקהילתי "עוטף ירושלים", הכולל את כלל השכונות שמעבר לגדר ההפרדה. נכון לדצמבר 2015, ג'מיל סנדוקה הוא יושב ראש הוועד השכונתי. בשכונה (ביחד עם ראס שחאדה ודאחיית א-סלאם) מתגוררים כ-10,000 תושבים, כשחלק משמעותי מהם הגיע מחברון בשל הדיור הזול. לשכונה אין תוכנית מתאר והרוב המוחלט של המבנים בשכונה נבנו שלא כחוק. בינואר 2005 הוועדה המחוזית לתכנון ובנייה דרשה מעיריית ירושלים לפתח תוכניות בנייה לשכונה. בשנים האחרונות ישנה תנופת בנייה פיראטית בשכונה. החשמל בראס ח'מיס מסופק על ידי חברת החשמל המזרח ירושלמית. המים לשכונה מסופקים על ידי חברת הגיחון. אולם מכיוון שלשכונה אין תוכנית מתאר, אסור על פי חוק לחבר את הבתים לאספקת מים והתושבים מתחברים באופן פיראטי ומקבלים מים בחינם. בהיעדר גבייה מספקת, חברת הגיחון נמנעת מלהגדיל את אספקת המים ובשכונה יש מחסור במים. בשכונה פועלים בית ספר יסודי אחד ובית ספר על-יסודי נוסף. בנוסף על כך, פועלים בשכונה מספר מסגדים. תשתיות התחבורה בשכונה לקויות. תושבי השכונה נכנסים לירושלים דרך מחסום ח'מיס. ההתנהלות במחסום עוררה ביקורת מצד גורמי שמאל ובהם האגודה לזכויות האזרח בישראל, מחסום Watch ועיר עמים. ב-24 בינואר 2008 נהרג שוטר משמר הגבול רמי זוהרי ושוטרת נוספת נפצעה קשה מירי בסמוך למחסום. גדודי חללי אל-אקצא לקחו אחריות על הפיגוע. ביולי 2009 פלסטיני נעצר במחסום בחשד שניסה לבצע פיגוע דקירה כנגד שוטרים ישראליים. במרץ 2016 התגבשה בעיריית ירושלים תוכנית לתקצוב פעילויות נוער בשכונות שבהן רף האלימות נמוך - ובהן ראס ח'מיס. למרות זאת, במהלך גל הטרור הפלסטיני בשנים 2015–2016 תושבי פסגת זאב סבלו לעיתים מירי מכיוון השכונה. במהלך גל טרור זה כוחות פלסטיניים נכנסו באופן חריג לשטח ראס ח'מיס על מנת ללכוד חשודים ברצח שוטרים פלסטיניים בשכם. ישראל קמחי, מאיה חושן, המינהלים הקהילתיים בירושלים, מכון ירושלים לחקר ישראל, יולי 2007 כעס במחנה הפליטים: 'כל הריסת בית מגדלת עוד מחבל', באתר ynet, 3 בדצמבר 2015 https://jerusaleminstitute.org.il/wp-content/uploads/2019/07/Pub_497_The-Shuafat-Refugee-Camp_2019.pdf https://www.ir-amim.org.il/sites/default/files/מחוץ%20לגדר.pdf ע"א 2235/14 ג'מיל רשאד סנדוקה ו-13 אחרים נ' הרשות הממשלתית למים ולביוב, ניתן ב־15 במרץ 2022 אורית בר גיל, ‏המחוזית מבקשת להכין תוכנית כללית לצפון-מערב שועפט, באתר גלובס, 27 בנובמבר 2005 האגודה לזכויות האזרח בישראל - ארכיון משפטי | סגירת מחסום ראס ח'מיס מנוגדת להבטחות הרשויות, באתר law.acri.org.il מחסום מחנה שועפאט-ענאתה, באתר מחסוםווטש, ‏2010-10-23 מעורבות מזרח-ירושלמים בפעילות טרור, באתר www.shabak.gov.il שני פיגועים בו-זמנית: שוטר נהרג בשועפט, באתר ynet, 24 בינואר 2008 שקט ייענה בכסף: שכונות אלימות במזרח ירושלים לא יזכו לתקציבי פעולות נוער, באתר וואלה!, ‏16 במרץ 2016 yoz, השכונות הערביות שבין גדר הביטחון לבין הגבול המוניציפלי של ירושלים, באתר JISS, ‏2 בינואר 2019 אריה אלדד, שטח ההפקר: האחיזה בשכונות הערביות בירושלים היא רק על הנייר, באתר מעריב, ‏27 באוגוסט 2016
סמסונג גלקסי A02

סמסונג גלקסי A02 (באנגלית: Samsung Galaxy A02) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז בינואר 2021. הוא יורשו של סמסונג גלקסי A01. המכשיר מצויד במסך מגע קיבולי מסוג "PLS TFT" בגודל 6.5 אינץ' וברזולוציית 1600×720 פיקסלים. המכשיר מופעל על ידי מעבד בעל ארבע ליבות, בתדר עבודה של 1.5 ג'יגה הרץ. במכשיר ישנה מערכת על שבב מדגם MT6739W מתוצרת מדיאטק עם תהליך של 28 ננומטר. למכשיר אחסון פנימי בנפח 32 או 64 ג'יגה בייט, ניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 2 או 3 ג'יגה בייט. כמו כן, המכשיר מופעל על ידי סוללת ליתיום-יון בקיבולת 5000 מיליאמפר-שעה. במתח טעינה בן 5 וואט. המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית בעלת עדשה רחבה ברזולוציה 13 מגה פיקסל; מצלמה שהיא חיישן לצילום עומק ברזולוציה 2 מגה פיקסל; וכמו כן, למכשיר ישנה מצלמה קדמית ברזולוציה 5 מגה פיקסל. המצלמה הראשית יכולה להקליט וידאו עד 1080p ב-30 פריימים בשנייה. המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI מעל ל-2.5. ניתן לשדרג לאנדרואיד 11 לממשק המותאם של סמסונג - One UI 3.1. אתר האינטרנט הרשמי של סמסונג גלקסי A02 מפרט טכני טלפון סלולרי Samsung Galaxy A02s SM-A025F 32GB סמסונג - זאפ, באתר Zap Samsung Galaxy A02 Mobile Phone Memory Cards | Free Delivery | MemoryCow, www.memorycow.co.uk Samsung Galaxy A02 - Camera, DeviceSpecifications Galaxy A02 gets new software update with May 2021 security patch - SamMobile, www-sammobile-com.cdn.ampproject.org
מועדון הספורט זאמוסקבורצקי

מועדון הספורט זָאמוֹסְקְבוֹרֶצְקי (ברוסית: «Замоскворецкий клуб спорта», בראשי תיבות ЗКС) הוא מועדון כדורגל רוסי שנוצר בשנת 1910 ביוזמת האנגלי יגור ביינס, אמן אריגה. מדי הקבוצה כללו חולצות דו-גוניות – חצי שחורות, חצי אדומות. ידוע בראשי התיבות ZKS. המועדון התקיים עד 1923. ב־1924 מועדון טורפדו מוסקבה הוקם על בסיס מועדון זה וטורפדו רואה עצמה כממשיכת מועדון ZKS. מועדון הספורט זאמוסקבורצקי (ZKS) נוסד ב־11 באפריל 1910 מתוך הרכב משחקני מועדון הספורט דנילוב. הקבוצה הראשונה של המועדון כללה חמישה אנגלים ושישה כדורגלנים רוסים: האחים פילטוב, אנטונוב, לבדב, ניקולייב ולנטין סיסוב ובתחילה התמקמה הקבוצה בנפת זאמוסקבורצ'יה שבמוסקבה ומכאן שמה. כבר בעונת 1910 הקבוצה השתתפה בגביע פולד שחקני הקבוצה המפורסמים ביותר, היו שחקני נבחרת מוסקבה שהתמודדה באליפות האימפריה הרוסית בכדורגל: ניקולייב, וסילי ז'יטארב, החלוץ ולנטין סיסייב, המגן סרגיי סיסייב, פילאטוב, ווזדביז'נסקי, ניקיטין, האחים רומנוב, ורנצוב, באביקין. בקבוצה שיחקו גם הכדורגל עם מיכאיל רום והארי ניומן. אפשר היה להצטרף למועדון בהמלצת שניים מחבריו, דמי החבר לחברים מלאים היו 12 רובל. מחיר הכניסה למשחקים היה 3 רובל. מי שרצה להיות חבר קבוע במועדון היה צריך לשלם סכום חד פעמי של 120 רובל, סכום עתק באותן ימים. המועדון נתמך כלכלית על ידי מפעל דנילובסקאיה ומפעל גופר (מנהל המפעל, א.וו גופר היה ספורטאי נלהב, שימש כמנהל מועדון היאכטות על נהר מוסקבה), הברון קנופ, ג.פ. נייבלר וארגונים אחרים פרטיים. המועדון עד 1910 כלל 100 איש, משרדיו היו ממוקמים ברחוב מיטנאיה, מול מפעל ברוקאר. בתחילה שכר המועדון מגרש ברחוב פאבלובסקאיה (באזור תחנת טולסקאיה המודרנית של המטרו במוסקבה), אך שנה לאחר מכן המועדון השיג מגרש כדורגל משלו ברחוב קלוז'סקאיה בולשאיה (כיום לנינסקי פרוספקט), מול גן נסקוצ'ני. במשך שנים רבות המגרש הזה היה אחד הטובים במוסקבה. טקס הפתיחה הרשמי של המועדון התקיימה ב-11 באפריל 1910. שחקני הקבוצה הופיעו בחולצות אדומות עם פסים רחבים לאורך, עם מכנסיים קצרים. באביב 1920 שיחק המועדון במשחק הבינלאומי הראשון לקבוצות סובייטיות, כשנבחרת איגוד ספורט הפועלים של פינלנד (TUL) ניצחה 7:1. מאוחר יותר, קבוצת הכדורגל RDPK המשיכה לשחק באצטדיון בו נערך המשחק הזה. האצטדיון עצמו היה ממוקם ליד תחנת המטרו אבטוזאבודסקאיה. ב־18 באפריל 1922 שיחק הקבוצה נגד מועדון הספורט המוסקבאי, בו הפסידה 2:3. תאריך המשחק הזה הפך להיות התאריך הרשמי של הקמת מועדון הספורט המוסקבאי. המועדון שרד את מלחמת האזרחים ברוסיה, אך לא את הקמת ברית המועצות ועם הקמת אליפות רוסיה הסובייטית בכדורגל פורק, בשנת 1923. ב־1924 מועדון טורפדו מוסקבה הוקם על בסיס מועדון זה וטורפדו רואה עצמה כממשיכת מועדון ZKS. הקבוצה התבססה במקור ברחוב קוזנצקאיה בזאמוסקובורצ'יה. בשנת 1910 קיבל המועדון מגרש חדש ברחוב בולשאיה קלוז'סקאיה מול גן נסקוצ'ני. משפחת אליסון תמכה במועדון ויזמה הצבת גדר סביב המגרש, נבנו ספסלים לצופים ומלתחות לשחקנים. ליגת הכדורגל המוסקבאית / גביע קולומיאגי זכייה (7): 1914, 1916, 1918, 1918, 1919, 1920, 1922 סגנות (3): 1911, 1917, 1919, מקום שלישי (3): 1910, 1913, 1922 גביע טוסמן סגנות (1): 1919 מדיה וקבצים בנושא מועדון הספורט זאמוסקבורצקי בוויקישיתוף ШОТЛАНДСКИЕ КОРНИ «ТОРПЕДО» // השורשים הסקוטיים של טורפדו, כתבה (ברוסית) מהאתר הרשמי של טורפדו מוסקבה Nickels, James. "Revolutionary Origins in Pre-Revolutionary Russia: the development of football in the Tsarist Empire". russianfootballnews.com. Russian Football News. נבדק ב-16 באפריל 2021. {{cite web}}: (עזרה)
אוריול בוסקטס

אוריול בוסקטס מאס (בספרדית: Oriol Busquets Mas; נולד ב-20 בינואר 1999 בסן פליו שבספרד) הוא כדורגלן ספרדי המשחק בעמדת הקשר האחורי בקבוצת ארוקה. בוסקטס הצטרף אל מחלקת הנוער של ברצלונה בשנת 2007 לאחר תקופת מבחן מוצלחת. ב-29 באפריל 2017 הוא ערך את הופעת הבכורה שלו בברצלונה אתלטיק, קבוצת המילואים של המועדון, בניצחון 2-0 על פראט במסגרת הליגה הספרדית השלישית. ב-29 בנובמבר 2017 ערך בוסקטס את הופעת הבכורה שלו בקבוצה הראשונה של המועדון, כששיחק 62 דקות בניצחון 5-0 על ריאל מורסיה במסגרת שלב 32 הגדולות של גביע המלך הספרדי. ב-27 באוגוסט 2019 הושאל בוסקטס לטוונטה מליגת העל ההולנדית למשך עונה אחת. ב-1 בספטמבר הוא ערך את הופעת הבכורה שלו במועדון, כשנכנס כמחליף בניצחון 3-1 על אוטרכט במסגרת הליגה. הוא ערך 21 הופעות ליגה במדי המועדון במשך תקופת ההשאלה. ב-28 באוגוסט 2021 חתם בוסקטס על חוזה לשלוש עונות בקלרמון פוט מליגת העל הצרפתית. ב-20 ביולי 2022 חתם בוסקטס בארוקה הפורטוגזית. ברצלונה גביע המלך הספרדי (1): 2017/2018 ליגת האלופות לנוער (1): 2017/2018 אוריול בוסקטס, ברשת החברתית אינסטגרם אוריול בוסקטס, באתר Transfermarkt אוריול בוסקטס, באתר Soccerway אוריול בוסקטס, באתר BDFutbol אוריול בוסקטס, באתר WorldFootball.net אוריול בוסקטס, באתר FootballDatabase.eu Oriol Busquets: un lujo de centrocampista que se fijaba en Deco באתר ספורט, 8 ביולי 2014 (בספרדית) FC Barcelona B 2-0 AE Prat: Reserves clinch top spot באתר הרשמי של ברצלונה, 29 באפריל 2017 (באנגלית) FC Barcelona - Real Murcia: Noche especial para certificar los octavos (5-0) באתר הרשמי של ברצלונה, 29 בנובמבר 2017 (בספרדית) Oriol Busquets naar FC Twente באתר הרשמי של טוונטה, 27 באוגוסט 2019 (בהולנדית) Specialist Aitor schiet Twente langs Utrecht in duel vol VAR-momenten באתר Voetbal International, ‏ 1 בספטמבר 2019 (בהולנדית) ORIOL BUSQUETS EST CLERMONTOIS ! באתר הרשמי של קלרמון פוט, 28 באוגוסט 2021 (בצרפתית)
אבא, עליך להתחתן

אבא, עליך להתחתן (באנגלית: The Courtship of Eddie's Father) הוא סרט קומדיה רומנטית אמריקאי משנת 1963 בבימויו של וינסנט מינלי, עם גלן פורד, רון הווארד ושירלי ג'ונס בתפקידים הראשיים. העלילה מבוסס על הרומן "החיזור של אבא של אדי" מאת מארק טובי (1961) והיא מתמקדת באלמן טרי עם ילד בן תשע שמתמודד עם בנו באבל הכבד ומנסה למצוא זוגיות שתתאים לשניהם. חברת ABC הפיקה סדרת טלוויזיה על אותו ספר ששודרה בשנים 1969–1972. טום קורבט (גלן פורד) הוא אלמן טרי הגר עם בנו אדי בן התשע (רון הווארד). הוא שוכר את גב' ליווינגסטון (רוברטה שרווד) כדי שתטפל בכל עבודות הבית שאשתו טיפלה בעבר. אדי שקוע בעצב ומשוחח אתו על החשיבות למצוא לו בת זוג מתאימה שתהיה לו אם חורגת. אדי מחבב את השכנה הגרושה שלהם אליזבת (שירלי ג'ונס), שמכירה אותו זמן רב אבל טום אינו מעוניין בה בשלב זה. הם יוצאים לבלות ואדי מבחין בצעירה יפה עם שיער אדום, מתחיל שיחה אתה והיא מציגה את עצמה כדולי דיילי (סטלה סטיבנס) שהגיעה ממונטנה לנסות את מזלה בניו יורק אבל היא חסרת ביטחון עצמי. טום מציג אותה בפני השדרן נורמן (ג'רי ואן דייק - אחיו של דיק ואן דייק) והם מתאהבים ומחליטים להתחתן. בתחנת השידור מכיר טום את ריטה (דינה מריל), מעצבת אופנה ואשת חברה. הם מתחילים לפתח קשר אבל אדי לא אוהב אותה ומפגין זאת באופן ברור. טום מציע לריטה נישואין אבל היא מעלה את הבעיה של אדי ומציעה לשלוח אותו לתקופה מסוימת לאחיו של טום. טום צריך להחליט את מי הוא מעדיף. הוא שולח את אדי למחנה קיץ אבל אדי בורח משם ומנהל חיפוש נרחב אחריו עד שמתברר שהוא הגיע לדירתה של אליזבת. הקשר עם ריטה ניתק ואדי מביא את טום להחלטה שהבחירה הטובה ביותר בשבילם היא אליזבת. "אבא, עליך להתחתן", במסד הנתונים הקולנועיים IMDb (באנגלית) "אבא, עליך להתחתן", באתר נטפליקס "אבא, עליך להתחתן", באתר AllMovie (באנגלית) "אבא, עליך להתחתן", באתר Rotten Tomatoes (באנגלית) "אבא, עליך להתחתן", באתר אידיבי "אבא, עליך להתחתן", במסד הנתונים הקולנועיים KinoPoisk (ברוסית) קדימון אבא, עליך להתחתן, באתר יוטיוב אבא, עליך להתחתן, באתר TCM
גודסוויל אקפולו

אלוהור גודסוויל אקפולו (באנגלית: Elohor Godswill Ekpolo; נולד ב-14 במאי 1995 בבנין סיטי שבניגריה) הוא כדורגלן ניגרי המשחק בעמדת המגן הימני בקבוצת נורשפין מליגת העל השוודית. אקפולו עבר יחד עם אמו מניגריה לספרד בשנת 2002, והם התיישבו בטרגונה. הוא גדל במחלקת הנוער של ברצלונה, שיחק בברצלונה אתלטיק, קבוצת המילואים של המועדון ושימש כספורט הקבוצה הצעירה של המועדון, עד שבחודש יוני 2016 שוחרר מברצלונה. לאחר תקופת מבחן בוולברהמפטון וונדררס בחודש יולי 2016, חתם אקפולו בפליטווד טאון מהפוטבול ליג הראשונה בחודש נובמבר. ב-26 בינואר 2018 חזר אקפולו לספרד וחתם במרידה מהליגה הספרדית השלישית. ב-29 ביוני 2018 חתם אקפולו על חוזה לשישה חודשים בהאקן מליגת העל השוודית, וב-21 באוקטובר האריך את חוזהו עד לסוף שנת 2021. בשלוש העונות הראשונות שלו במועדון ערך אקפולו 61 הופעות ליגה, בהן הבקיע שער אחד. ברצלונה ליגת האלופות לנוער (1): 2013/2014 מדיה וקבצים בנושא גודסוויל אקפולו בוויקישיתוף גודסוויל אקפולו, באתר Transfermarkt גודסוויל אקפולו, באתר Soccerway גודסוויל אקפולו, באתר BDFutbol גודסוויל אקפולו, באתר WorldFootball.net גודסוויל אקפולו, באתר FootballDatabase.eu Fleetwood swoop for former Barcelona player באתר Blackpool Gazette,‏ 7 בנובמבר 2016 (באנגלית) Ex-Barcelona defender Godswill Ekpolo on trial at Wolves באתר Express and Star,‏ 19 ביולי 2016 (באנגלית) Godswill Ekpolo: Former Barcelona defender joins Fleetwood Town באתר BBC,‏ 7 בנובמבר 2016 (באנגלית) Fleetwood defender Godswill Ekpolo seals MÃrida AD switch באתר Lancashire Evening Post,‏ 26 בינואר 2018 (באנגלית) Presenterar ny back – under VM-uppehållet באתר Expressen,‏ 29 ביוני 2018 (בשוודית) Ekpolo har imponerat - nu förlänger Häcken: "Det var lite gambling - en 'videojugge'" באתר Fotboll Skanalen,‏ 12 באוקטובר 2018 (בשוודית)
הר סטימסון

הר סטימסון (באנגלית: Mount Stimson) הוא הר ברכס לואיס, בשטח הפארק הלאומי גליישר, במחוז גליישר, במדינת מונטנה שבארצות הברית. גובהו של הר סטימסון 3,091 מטרים מעל פני הים, והוא ההר השני בגובהו בשטח הפארק. הר סטימסון הוא ההר ה-236 בגובהו במדינת מונטנה, וההר ה-5,779 בגובהו בארצות הברית. הר סטימסון מתנשא לגובה של 1,336 מטרים מעל סביבתו. הר סטימסון הוא ההר ה-9 בהתנשאותו במדינת מונטנה, וה-139 בהתנשאותו בארצות הברית. הר סטימסון ממוקם 8 קילומטרים ממערב לקו פרשת המים של אמריקה. ההר ממוקם 19 קילומטרים דרומית מזרחית לאגם מקדונלד. נחל פינצ'ו (Pinchot Creek) מנקז את המדרונות הדרומיים של הר סטימסון, נחל נייאק (Nyack Creek) מנקז את המדרונות האחרים של ההר. שני הנחלים נשפכים אל נהר פלטהד. ההר נקרא על שם הנרי סטימסון, שכיהן כמזכיר המדינה של ארצות הברית וכן כיהן פעמיים בתפקיד מזכיר המלחמה של ארצות הברית. סטימסון טייל ועשה טרקים יחד עם ג'ורג' בירד גרינל שסקר את אזור הפארק הלאומי גליישר בשנות ה-90 של המאה ה-19, ותמך במאמצים להקמת הפארק הלאומי. הטיפוס הראשון המתועד לפסגת הר סטימסון בוצע בשנת 1951, על ידי ג'יי גורדון אדוארדס (J. Gordon Edwards) ו-אליס אדוארדס (Alice Edwards), אולם בהגיעם לפסגה הם מצאו עדויות לכך שהיו העפלות קודם לכן לפסגת ההר. הר סטימסון ידוע במדרונותיו התלולים, ובהתנשאותו מעל סביבותיו. כמו כן ההר בולט גם בבידודו; ההר הוא אחת הפסגות הרחוקות ביותר מכבישי הפארק - ובשל סיבות אלה נחשב ההר להר קשה ביותר לטיפוס בארצות הברית, בכך ההר מהווה אתגר מיוחד למטפסי הרים. • George Bird Grinell, The Father of Glacier National Park: Discoveries and Explorations In His Own Words, P 122 הר סטימסון באתר הסקר הגאולוגי של ארצות הברית תצלום לוויין של אזור הר סטימסון באתר mountainzone הר סטימסון באתר peakbagger הר סטימסון באתר summitpost תרשים הנוף הנשקף מהר סטימסון באתר peakvisor הר סטימסון באתר mountainzone הר סטימסון באתר peakery (לרבות מרחקים לאתרים סמוכים) תחזית מזג אוויר עדכנית ארוכת טווח (לפי גבהים) עבור הר סטימסון מידע גאוגרפי מידע משווה על גובה ההר מידע היסטורי